Direktør for Søfarts- og Marinemuseet John Hansen er positiv overfor en eventuel sammenlægning med Nordjyllands Historiske Museum.

- Hvis det er den måde man kan sikre Søfarts- og Marinemuseet på, er jeg positiv overfor en sammenlægning, siger John Hansen til TV2/Nord. Samtidig understreger han, at der er flere muligheder i spil. På fredag skal museet have møde med det firma, der er interesseret i at købe museets grund. Hvis salget bliver en realitet, er det Aalborg Kommune der i sidste ende skal give grønt lys for et eventuelt salg, da det er kommunen der ejer grunden.